als_Latn dik_Latn nus_Latn
Ish-Kryetari i Gjykatës Kushtetuese, Fehmi Abdiu, është prononcuar në një intervistë për gazetën “Shqip” për përplasjen e fundit ndërmjet Presidentit të Republikës dhe mazhorancës.
Teksa mazhoranca ka refuzuar të miratojë dekretet për shkarkimin e dy ministrave pa patur mbi tavolinë edhe dekretet për emërimin e dy ministrave të rinj, Presidenti ka thënë se nuk mund të dekretojë emërime të reja pa qenë i sigurt se Kuvendi do të miratojë shkarkimet e para. Mazhoranca ka kërcënuar Presidentin për shkarkim, ndërsa ky i fundit i është drejtuar Gjykatës Kushtetuese për interpretimin e situatës.
Juristi Fehmi Abdiu thotë se një situatë e tillë është e fryrë artificialisht dhe se po krijohet një konflikt i panevojshëm.
Presidentin e Republikës nuk e pengon askush që t’i drejtohet Gjykatës Kushtetuese… por nuk mund të justifikojmë qeverisjen e vendit me të drejtën e Presidentit për të pritur që në të ardhmen të marrë një “haber” nga Gjykata Kushtetuese.”
Ai shpjegon se trajtimin e rasteve të tilla Gjykata Kushtetuese i trajton pafundësisht gjatë.
Nga ana tjetër, Abdiu thotë se është e tepërt që mazhoranca t’i deklarojë “luftë” Presidentit, kur nuk ka vend për luftë.
Nuk i quaj normale këto kërcënime që, pa përmbushur detyrimet e tij kushtetuese Presidenti, të shpallim “luftë” kur nuk ka vend për luftë”.
als_Latn als_Latn als_Latn als_Latn als_Latn als_Latn als_Latn